open-index/open-wikipedia-markdown huggingface dataset:
SMA Negeri 2 Tarutung

**Sikolah Manangah Ateh Negeri 2 Tarutung** adolah salah satu SMA Negeri di Kabupaten Tapanuli Utara nan taakreditasi A dek Badan Akreditasi Nasional Sikolah/Madrasah.SMA Negeri 2 Tarutung barado di ateh sabuah bukik di Jalan A.E. Situmorang, Tangsi - Tarutung.

## Sijarah
SMA Negeri 2 Tarutung badiri pado tanggal 11 Juli 2005, sasuai jo SK Bupati Tapanuli Utara No. 107 Tahun 2005. Sikolah iko marupokan hasil pemekaran dari SMA Negeri 1 Tarutung. Kapalo sikolah patamo yoitu Bapak Drs. M. Manalu, S.Pd. Beliau dibantu dek 4 urang Pambantu Kapalo Sikolah yakni Bapak Drs. T. Sinaga (PKS bidang Kurikulum), Ibu R. Lumban Gaol (PKS bidang Humas), Bapak Edward Simamora (PKS bidang kesiswaan) dan Bapak H.Pasaribu (PKS bidang Urusan Sarana/Prasarana). Dalam maso parintisan itu, SMA Negeri 2 Tarutung juo dipakuek jo tim pangajar sabanyak 37 urang baiak PNS maupun PTT dan 3 urang tanago tata usaha. Satalah sikolah iko dimekarkan taraso ado babarapo kamajuan, tautamo dalam aktivitas belaja-mengajar dan pangalolaan manajemen sikolah nan samakin efektif dan efisien.
SMA Negeri 2 Tarutung sendiri mamulai proses balaja-mangajar patamokali sacaro resmi pado tanggal 1 Agustus 2005.
Pado mulonyo proses balajaa-mangajar alun bajalan sacaro efektif di mano masih banyak siswa nan malakukan papindahan dari SMA Negeri 2 Tarutung ka SMA Negeri 1 Tarutung, OSIS alun tabantuak dan jadwal mato palajaran alun dirampungkan.
Akhirnyo tigo hari barikuik, doalahnyo dapek bajalan jo baiak. OSIS tabantuak, pamilihan katua OSIS dilaksanokan dan proses balaja-mangajar bajalan jo efektif.

## Fasilitas
Babagai fasilitas dimiliki SMAN 2 Tarutung untuak manunjang kagiatan balajar mangajar. Fasilitas tasabuik antaro lain:

## Rujuakan
Kabuik asok Asia Tenggara 2019

**Kabuik asok Asia Tenggara 2019** adolah sabuah krisis polusi udaro nan tajadi di babarapo nagara di Asia Tenggara, nan maliputi Brunei, Indonesia, Malaysia, Singapura jo Thailand.

## Latar balakang
Kabuik asok disababkan dek pambakaran ladang Indonesia di Sumatra jo Kalimantan, sarato kabakaran utan di nagara bagian Sarawak nan talatak di Malaysia, Distrik Brunei-Muara nan talatak di Brunei, Taman Pantai Timur di Singapura, jo paladangan utan di utara Thailand sarato lahan-lahan tani di Pa Phru Kuan Kreng, Provinsi Nakhon Si Thammarat, selatan Thailand.

## Nagara nan tadampak
### Brunei
Di Maret, sakitar  utan di Berakas, Lambak Kanan, Rimba jo Garis Tungku di Distrik Brunei-Muara ancua dek tabaka.

### Indonesia

Sasudah kabuik asok Asia Tenggara 2015 nan bamulo di Indonesia, utan tabaka di nagara ko muncua pulo baliak pado bulan Juli.  lahan tabaka di sapanjang nagara ko nan manyababkan polusi asok linteh bateh nan manarajang Malaysia jo Singapura.

### Malaysia

Pado mulo Februari, utan jo lahan samak di Pahang tabaka. Pado Agustus, babarapo nagara bagian jo teritori federal Malaysia sarupo Kuala Lumpur, Nagari Sambilan, Penang, Putrajaya dan Selangor tadampak polusi asok dari Sumatra, Indonesia samantaro nagara bagian Sarawak tadampak dek kabakaran di nagara bagian tasabuik sajak Juli dan dari wilayah tatangga Kalimantan, Indonesia dari Agustus.

### Singapura
Pado mulo Agustus, Singapura mulai maalami kabuik asok salapek titiak-titiak angek tadeteksi di Sumatra Tangah jo Kalimantan Selatan. 555 vegetasi nan tabaka di Singapura dilaporkan juo pado paruah partamo 2019, jo ciek kasus dilaporkan di East Coast Park.

### Thailand
Pado mulo Maret, kawasan di utara Thailand tadampak dek kabuik asok dari utan tabaka di Chiang Mai jo Chiang Rai sarato dari pabatasan jo Myanmar. Jutaan hektar lahan utan di provinsi-provinsi Chiang Mai, Chiang Rai, Lampang, Lamphun, Mae Hong Son, Nan, Phayao, Phrae dan Tak ancua.

Pado Juli, sekitar  utan jo lahan paladangan di Pa Phru Kuan Kreng, Provinsi Nakhon Si Thammarat jo kawasan sakitar di selatan Thailand ancua dek tabaka.

## Caliak pulo
* Kabuik asok Asia Tenggara 2015

## Rujuakan
Tandaih

**Tandaih** (bahaso Indonesia: ***kakus***, ***kloset***, ***jamban***; bahaso Inggrih: ***water closet*** atau ***WC***) atau **kakuih** adolah istilah Minangkabau untuk marujuak ka tampek pambuangan cirik, yaitu urin jo feses. Tandaih sacaro tradisional indak barado di dalam rumah, malainkan di tapi kolam, tabek, atau batang aia. Era modern kini, tandaih adolah ruangan surang nan ado di dalam bangunan nan dalam parcakapan sahari-hari disabuik **kamar ketek** atau **kamar balakang**.
Kalang ulu

**Kalang ulu** atau **banta** (bahaso Indonesia: *bantal*) adolah panyangga kapalo, biasonyo digunoan untuak lalok di ateh kasua, atau untuak panyangga tubuah di sofa atau kursi. Kalang ulu biasonyo diisi dek kapeh, bulu unggeh, kapuak, dan sebagainya.

## Sijarah
Pado awalnyo kalang ulu manunjuakan tingkek kasajahtaraan dari urang nan punyo. Kalang ulu alah dikenal dek masyarakat Mesir kuno. Kudian, kalang ulu nan mamakai teknin jaik modern jo ragi dikenal di Cino sabagai barang baago tinggi nan manyebar ka Eropa pado abaik patangahan. Pado Tudor di Inggris, kalang ulu banyak digunoan; nan sabalunnyo dipacayo bahasonyo hanyo padusi nan ka malahaan nan dapek mamilikinyo. Revolusi Industri marupoan saksi dari produksi gadang-gadangan dari tekstil jo kalang ulu sabagai hiasan. Kalang ulu tradisional Cino acok dibuek dari kotak kareh nan barasa dari kayu, batu, basi, atau karamik bukonnyo diisi jo kain.Di Mesir kuno, baberapa uranglalok jo manggunoan kalang ulu dari batu.

## Rujuakan
SMA Don Bosco Padang

**SMA Don Bosco Padang** adolah SMA swasta umum nan babasis pangajaran Katolik. SMA iko barado di Kota Padang, Sumatra Barat, Indonesia. SMA iko didirikan pado tanggal 1 April 1952.
Sakam

**Sakam** adolah bagian dari incek padi-padian (serealia) bantuaknyo lambaran kariang, basisiak, jo indak dapek dimakan, nan malinduangi bagian dalam (endospermium jo embrio). Sakam dapek ditamui dalam sado janih rumpuik-rumpuik (Poaceae), walau co itu ado pulo incek nan indak pakai sakam (misalnya jagung dan gandum). .

Dalam pertanian, sakam dapek dipakai untuak pakan, aleh kandang, dicampua di tanah sabagai pupuak, dibaka, atau arangnyo dijadian media tanam.

## Anatomi
Sacaro anatomi, sakam tabantuak dari pahiasan bungo padi-padian (spikelet) nan disabuik *gluma*, *palea*, jo *lemma*. Pado tongkol jagung konsumsi, katigo bagian iko tereduksi sahinggo tampak sarupo sisiak pado pamukoan tungkua. Pado padi, gluma mirip sarupo duo duri kaciak di bagian pangka. Palea adolah bagian panutuik nan kaciak, sadangan lemma adolah bagian panutuik nan gadang pado varietas tatantu nan mampunyoi "bulu" (*awn*). Pado bungo gandum, katigo bagian iko bakambang baiak.
Daftar ujaran pantang dalam bahaso Minang

Panjalehan : Untuak nomor 2 jo 3 ndak dipakai di Minangkabau pado percakapan sahari-hari, karano masyarakaik Minangkabau mamantangkan ujaran tu, karno dianggap labih kasah jo ndak sopan.

Panjalehan : Kato nomor 2 ko "nyinyi" pantang di katoan sacaro langsuang karano dianggap ndak sopan jo manyakiti hati urang. Jadi dalam masyarakaik labih menggunoan kato murai, nan marupoan buruang nan acok bakicau jo barisik.

Panjalehan : Kato nomor 2 ko "gegek" pantang di katoan sacaro langsuang karano dianggap ndak sopan jo vulgar dibanding jo kato batalanjang bulek.

Panjalehan : Kato nomor 2 ko "mancilok" ndak digunoan dalam parcakapan biaso, karano artinyo labiah kare dibandingan jo kato mancaco nan artinyo "mencerca".
Anau

**Anau** atau ***Arenga*** adolah genus dari 24 spesies palem, asli di wilayah tropis Asia selatan jo tenggara. Anau marupoan palem baukuran medium, tumbuh satinggi 2-20 meter.

; Spesies

* *Arenga australasica*
* *Arenga brevipes*
* *Arenga caudata*
* *Arenga distincta*
* *Arenga engleri*
* *Arenga hastata*
* *Arenga hookeriana*
* *Arenga listeri*
* *Arenga longicarpa*
* *Arenga longipes*
* *Arenga micrantha*
* *Arenga microcarpa*
* *Arenga mindorensis*
* *Arenga nana*
* *Arenga obtusifolia*
* *Arenga pinnata*
* *Arenga plicata*
* *Arenga porphyrocarpa*
* *Arenga retroflorescens*
* *Arenga talamauensis*
* *Arenga tremula*
* *Arenga undulatifolia*
* *Arenga westerhoutii*
* *Arenga wightii*
Politeknik Kauangan Negara STAN

**Politeknik Kauangan Negara STAN (PKN STAN)** adolah pandidikan tinggi kadinasan di bawah Badan Pandidikan dan Palatihan Kauangan, Kementerian Kauangan Republik Indonesia, nan manyalanggarokan pandidikan Program Studi Diploma bidang kauangan negara. PKN STAN didirikan jo dasar hukum Kaputuihan Presiden RI No.45 Tahun 1974 juncto Kaputuihan Presiden RI No.12 Tahun 1967 sarato jo landasan hukum Paraturan Menteri Kauangan RI No.1/PMK/1977 tanggal 18 Februari 1977. Badasarkan Paraturan Menteri Kauangan Nomor 137/PMK.01/2015 tanggal 15 Juli 2015 manganoi Organisasi dan Tata Karajo Politeknik Keuangan Negara STAN. Sikolah Tinggi Akuntansi Negara (STAN) alah resmi baubah manjadi Politeknik Kauangan Negara (PKN STAN)http://www.pknstan.ac.id/home/stan-resmi-berubah-menjadi-pkn-stan.html .

Program studi nan disalanggarokan dek PKN STAN untuak luluihan SMA, Madrasah Aliyah dan SMK adolah pandidikan Program Studi Diploma I dan III jo jurusan/program studi sabagai barikuik:

* Program Studi Diploma III / IV **Akuntansi**
* Program Studi Diploma I / III **Pajak**
* Program Studi Diploma III **Penilai / Pajak Bumi dan Bangunan**
* Program Studi Diploma I / III **Kepabeanan dan Cukai**
* Program Studi Diploma I / III **Kebendaharaan Negara**
* Program Studi Diploma III **Manajemen Aset**

Sadangkan program studi non-reguler nan disalanggarokan oleh PKN STAN adolah:

* Program Studi Diploma IV **Akuntansi** (Tugas Belajar)
* Program Studi Diploma III **Akuntansi** dengan Kurikulum Khusus
* Program Studi Diploma III **Pajak** dengan Kurikulum Khusus
* Program Studi Diploma III **Kepabeanan dan Cukai** dengan Kurikulum Khusus
* Program Studi Diploma III **Kebendaharaan Negara** dengan Kurikulum Khusus

Politeknik Kauangan Negara mamliki ampek jurusan, yoitu:

* Jurusan Akuntansi nan dipimpin dek Yuniarto Hadiwibowo, S.E., S.S.T., Ak., M.A., Ph.D
* Jurusan Pajak nan dipimpin dek Fadlil Usman, Ak., M.Acc., CA
* Jurusan Kepabeanan dan Cukai nan dipimpin dek Dr. Ir. Agung Budi Laksono, S.E., M.M.
* Jurusan Manajemen Kauangan nan dipimpin dek Dr. Agus Sunarya Sulaeman, Ak., M.Si., CPMA, AAP, CA
Sungai Amazon

**Sungai Amazon** (bahaso Spanyol: *Río Amazonas*, bahasa Portugis: *Rio Amazonas*) adolah sungai di Amerika Selatan nan marupoan sungai tapanjang kaduo di dunio – Sungai Nil di Afrika marupoan nan tapanjang. Sungai Amazon mamiliki total aliran tagadang dari sungai manopun, mambawok labih dari Sunge Mississippi, Nil, dan Yangtze digabungan. Amazon juo mamiliki sistem paraliran tabesar dari kasadonyo sistem sungai. Maskipun Nil sungai tapanjang, tapi Amazon adolah sungai "takuat" (dicaliak dari jumlah air nan mangalir pa datiknyo).

## Rujuakan


## Pautan lua
*
Mamapeh

**Mamapeh** (disabuik juo **mamanciang**) sacaro lueh adolah suatu kagiatan manangkok ikan. Inyo bisa marupoan karajo, hobi, olahraga lua ruang (*outdoor*) atau kagiatan di tapi atau di tangah danau, lauik, batang aia, jo parairan lainnyo nan targetnyo saikua ikan. Mamapeh bisa pulo sabagai kagiatan manangkok ikan atau binatang aia tanpa alaik.

## Caliak pulo

* Mamukek
Sawah

**Sawah** adolah tanah nan digarap jo  diairi untuak tampek mananam padi. Untuak kaparaluan iko, sawah harus harus maambek ganangan aia karano padi paralu ganangan aia pado jangko wakatu tatantu untuak patumbuahannyo. Untuak mangairi sawah digunoan sistem irigasi dari mato aia, sungai atau aia hujan. Sawah nan manggunoan aia hujan biaso disabuik jo sawah tadah hujan, samantaro nan  sawah nan manggunoan sungai dinamoan sawah irigasi. Padi nan ditanam di sawah biaso disabuik padi lahan basah (*lowland rice*).

Pado lahan nan miriangnyo tinggi, sawah dibantuak bateras atau disabuik tera sering atau sengkedan untuak tanah indak erosi jo manahan aia. Sawah bateras banyak adonyo di lereng-lereng bukik atau gunuang di Jawa dan Bali.

## Rujuakan

## Pautan lua

*
Damam

**Damam** (dialek lainnyo **domam**) adolah paningkekan suhu tubuah dek infeksi atau paradangan. Damam marupokan respons dari masuaknyo mikroba atau sel-sel tatantu nan mangaluakan suatu bahan kimia nan disabuik *[[pirogen endogen]]* nan bakarajo pado pusek termoregulasi hipotalamus untuak maningkekan ambang suhu tubuah.

## Rujuakan


## Bacoan lanjuik

* Rhoades, R. and Pflanzer, R. Human physiology, third edition, chapter 27 *Regulation of body temperature*, p.&nbsp;820 *Clinical focus: pathogenesis of fever*. 

## Pautan lua

* ''Fever and Taking Your Child's Temperature''
* ''US National Institute of Health factsheet''
* ''Drugs most commonly associated with the adverse event Pyrexia (Fever) as reported the FDA''
Sekolah Tinggi Intelijen Negara

**Sikolah Tinggi Intelijen Negara** atau **STIN** adolah sabuah perguruan tinggi kadinasan nan barado di bawah naungan Badan Intelijen Negara. Kampusnyo talatak di daerah Sentul, Bogor, Jawa Barat. Badirinyo STIN batujuan untuak manyiokkan mahasiswanyo manjadi anggota masyarakaik intelijen nan mamiliki kamampuan akademik dan/atau keahlian profesional sahinggo dapek manarapkan dan mangambangkan ilmu intelijen, ilmu pangatahuan, teknologi, dan/atau seni bidang intelijen untuak manjago pasatuan dan kasatuan Negara Kasatuan Republik Indonesia.

## Sejarah
Ide dari pandirian sikolah iko dimulai tahun 2002 ateh prakarsa Kapalo Badan Intelijen Negara Jenderal TNI (Purn) Dr. A. M. Muhammad Yusuf Al-Hakim Barus nan mangawali pandirian Sikolah Tinggi Intelijen Negara. Salanjuiknyo pado 9 Juli 2003 Presiden Republik Indonesia, Megawati Soekarnoputri meresmikan badirinyo STIN dan tahun 2004 dimulai kuliah perdana.

Logo STIN diatur dalam Peraturan Mendiknas RI nomor 60 tahun 2009.

# Duo garih bateh malingka bawarna kuniang ameh malambangkan persatuan dan kasatuan bangsa dan negara Republik Indonesia, karano itu luluihan STIN diarokan mampu ikuik manjago kautuhan NKRI.
# Bulatan bawarna biru mudo malambangkan aia sabagai sumber kahidupan, karano itu luluihan STIN diharapkan mampu memberikan manfaat bagi sesama di mana pun dan kapan pun ia berada.
# Warna dasar perak melambangkan ketulusan, karena itu lulusan STIN diharapkan mampu mengedepankan ketulusan dan keikhlasan dalam mengabdikan diri kepada bangsa dan negara.
# Bintang kuning segi delapan melambangkan mata dan telinga intelijen senantiasa diarahkan ke delapan penjuru angin, karena itu lulusan STIN diharapkan mampu melakukan deteksi dini terhadap segala kemungkinan yang bisa terjadi.
# Bintang di sekeliling burung Garuda melambangkan propinsi dari mana mahasiswa STIN berasal, karena itu mahasiswa STIN diharapkan mampu berwawasan kebhinekaan.
# Burung Garuda melambangkan keperkasaan, karena itu lulusan STIN diarokkan mampu manjadi insan intelijen nan gagah perkasa, mamiliki daya juang, bawibawa dan mamiliki kapamimpinan.
# Buku tabukak bawarna sirah dan putiah malambangkan pangatahuan, karano itu luluihan STIN diarokkan mampu maabdikan ilmu nan didapek salamo balaja jo samangaik pajuangan kapado nusa dan bangsa.
# Tulisan “Cendekia Waskita” malambangkan panguasaan ilmu dan kamampuan mampakirokan pakambangan di masa depan, karano itu luluihan STIN diarokan mampu mampakirokan satiok indikasi nan bisa manjadi ATHG bagi upayo pancapaian kapantingan nasional.
# Kasaluruahan logo manggambarkan kasiapan mahasiswa STIN untuak manjadi insan intelijen nan profesional, dan bawawasan lueh serta bataqwa kapado Tuhan YME.

## Fasilitas
Fasilitas dan sarana olahraga nan dimiliki dek STIN antaro lain:

## Program Studi

# Agen
# Analis
# FK (Belum Dipastikan)

## Rujuakan
Institut Teknologi Sumatera

**Institut Teknologi Sumatera** (disingkek **ITERA**) adolah sabuah perguruan tinggi negeri nan tadapek di Provinsi Lampung, Indonesia. Lokasinyo di antaro wilayah Kabupaten Lampung Selatan jo Kota Bandar Lampung. ITERA didirikan badasarkan Peraturan Presiden Nomor 124 Tahun 2014 tantang Pandirian Institut Teknologi Sumatra (Lembaran Negara Republik Indonesia Tahun 2014 Nomor 253) nan ditatokkan Presiden Republik Indonesia Dr. H. Susilo Bambang Yudhoyono pado tanggal 6 Oktober 2014 dan diundangkan tanggal 9 Oktober 2014. Walaupun paresmiannyo dilaksanakan pado tahun 2014, tatapi Itera alah mamulai kegiatan akademik jo manarimo mahasiswa baru sajak tahun 2012-2013. Salain ITB dan ITS, jo dibukaknyo ITERA dan Institut Teknologi Kalimantan, kini pamarintah Indonesia mamiliki ampek institut teknologi.o

## Sejarah

### Latar belakang
Upayo pacapekan pambangunan nasional, khususnyo dalam bidang sains, teknologi dan budayo, mamarlukan kasiapan panyadioan sumberdaya manusia nan unggul. Untuak itu, Kementerian Pendidikan dan Kebudayaan mamiliki program pandirian institut teknologi negeri di Sumatra.

Dalam konteks strategi utamo pelaksanaan Masterplan Pacapekan dan Paluehan Pambangunan Ekonom Indonesia (MP3EI), peran sumberdaya manusia nan bapandidikan manjadi kunci utamo dalam mandukuang patumbuahan ekonomi nan bakasinambuangan. Dek karano itu, tujuan utamo di dalam sistem pandidikan dan palatihan untuak mandukuang hal tasabuik di ateh mustilah bisa manciptakan sumberdaya manusia nan mampu baadaptasi jo capek taadok pakambangan sains dan teknologi. Upayo pacapekan pambangunan nasional, khususnyo dalam bidang sains, teknologi dan seni, butuah kesiapan panyadioan sumberdaya manusia nan unggul.

Untuak itu, Kementerian Pandidikan dan Kebudayaan mamiliki program pandirian institut teknologi negeri di Sumatra. Panyusunan proposal pandirian alah dilakukan pado tahun 2011. Institut Teknologi di Sumatra tasabuik alah ditatokan akan balokasi di Kota Baru, Kabupaten Lampung Selatan, Provinsi Lampung (SK Mendikbud No.060/P/2012). Status panyalanggaroan perguruan tinggi tasabuik akan ditataokan malalui Kaputuihan Presiden. Berkenaan jo rancana tasabuik, badasarkan panugehan dari Kementerian Pandidikan dan Kebudayaan mako pado tahap mulonyo (sambia manunggu salasainyo pambangunan infrastruktur kampus), pangambangan dan panyalanggaroan akan dilaksanakan dek Institut Teknologi Bandung (ITB) nan bakarajosamo jo saluruah Pamarintah Propinsi di Sumatra.

Sabagai langkah mulonyo panyalanggaroan, ITB dan Pamarintah Daerah Provinsi Lampung malaksanokan Seleksi Panarimoan Mahasiswa Baru Program Sarjana Itera untuak Tahun Akademik 2012/2013 malalui program mandiri (salanjuiknyo disabuik SPM-Itera 2012). Maingek pambangunan Kampus Itera masih pado tahap pambangunan, calon mahasiswa nang dinyatokan ditarimo malalui SPM-Itera 2012 dan 2013 maikuti pakuliahan di Kampus ITB Jatinangor, Jawa Barat.

## Pautan lua
* Situs web resmi ITERA
* Pengantar ITERA 
* Program Studi ITERA 
* Situs Badan Pendiri Keluarga Mahasiswa ITERA
Etihad Airways

**Etihad Airways** maruoakan maskapai panabangan nasional Uni Emirat Arab, Abu Dhabi nan dikana sabagai salah satu "permata dari Teluk Persia", mangalami kamajuan nan signifikan sajak ditamukannyo minyak pado tahun 1958 dan kini dianggap sabagai salah satu negara takayo di dunia dalam sumber daya alam dan mambuek pamarintah UEA basamo investor swasta asing mambantuak suatu kasatuan parusahaan transportasi udaro nan banamo Etihad (Persatuan) nan badiri pado bulan Juli 2003 dan kini Etihad dikana sabagai salah satu maskapai paliang bapangaruah dan mamiliki panghargaan nan banyak satalah 10 tahun badirinyo.

## Awal Dari Pendirian
Paluncuran maskapai Etihad dapek dikaitkan jo manurunnyo kauntuangan maskapai dan maningkeknyo utang dari Maskapai gabuangan di timur tangah banamo Gulf Air dan mambuek suatu kasimpulan di tangah masyarakaik bahwa, "negara msuti segera maelo diri dari aliansi maskapai nan taruih marugi", sahinggo mambuek Emir UEA mambuek kaputuihan nan maaruihkan, tajadinyo realisasi transportasi tanpo batas jo didirikannyo maskapai nan banamo Etihad jo modal pitih sabanyak AED 500 Juta dan sapasang kapatabang A330-200 nan di pinjam dari TAM Linhas Aereas terkesan jo keberhasilan maskapai, Etihad mambuek gebrakan baru jo mamesan 5 armada baru Boeing 777-300ER dan 24 armada Airbus babagai jinih tamasuak A380, hal iko mambuek eksistensi Etihad maningkek dalam rangko manjadi pamimpin pasa di timur tangah dan hal iko mambuek kalangan maskapai timur tangah saparti Qatar Airways dan Emirates Airlines manjadi tasaingi.

## Kini ko dan Untuak ka Muko nyo
Maskapai iko manerapkan sistem **Working With** katimbang **Against** dalam mitra karajosamo mereka, saparti nan parnah dipaparkan dek James Hogan salaku Direktur Utamo dari maskapai tasabuik, nan mambuktikan bahwa jo bakarajosamo akan mambantuak suatu hubuangan nan baiak tanpo pasaingan nan ketat dan maskipun goncangan tibo saparti nan tajadi babarapo wakatu nan lalu saparti, krisis zona Euro, fluktuasi hargo minyak, naiknyo pajak, hal itu indak mampangaruhi Etihad untuak taruih bakambang dan bainovasi dalam maningkekkan layanannyo di timur tangah.

## Rujuakan
Fakultas Farmasi Universitas Gadjah Mada

**Fakultas Farmasi UGM** adolah salah satu fakultas di Universitas Gadjah Mada. Fakultas Farmasi UGM marupokan perguruan tinggi farmasi tatuo di Indonesia.

## Sejarah
Fakultas Farmasi Universitas Gadjah Mada didirikan oleh Kementrian Kesehatan RI pado tanggal 27 September 1946 jo namo Perguruan Tinggi Ahli Obat (PTAO). Perguruan Tinggi iko bagabuang dalam gabuangan perguruan tinggi-perguruan tinggi nan tadiri dari Perguruan Tinggi Kedokteran, Perguruan Tinggi Kedokteran Gigi, Perguruan Tinggi Pertanian dan Perguruan Tinggi Kedokteran Hewan nan sadoalahnyo dikatuai dek Prof. Dr. M. Sardjito dan bakaduduakan di Kompleks RSU Tegalyoso, Klaten. Pado wakatu kajadian pambarontakan PKI Moeso sarato aksi militer dek tentara Balando ka-2 mako pado tanggal 19 Desember 1948 perguruan tinggi-perguruan tinggi tasabuik tapaso mahantikan kagiatan akademisnyo. Para dosen dan mahasiswa banyak nan bagabuang jo tentara untuak ikuik bagerilya atau bagabuang dalam tim Palang Merah.

Satalah pasatujuan Roem-Van Royen pado tanggal 7 Mei 1949 ado pamikiran bahwa sabaiaknyo Perguruan Tinggi diiduikkan baliak. Pado tanggal 20 Mei 1949 diadokan rapek Panitia Perguruan Tinggi di Pendopo Kepatihan. Prof. Dr. M. Sardjito sabagai Katua Perguruan Tinggi di Klaten manyanggupi untuak manyusun Perguruan Tinggi nan dirancanokan, beliau kamudian mamintak tampek di Yogyakarta. Ateh kamurahan hati Sri Sultan Hamengkubuwono IX, babarapo bangunan punyo Kraton Yogyakarta antaro lain Mangkubumen dapek dipakai sabagai tampek Perguruan Tinggi nan dibantuak.

## Rujuakan
Airwaves Airlink

**Airwaves Airlink** adolah maskapai panabangan nan babasis di Zambia.

## Layanan
Airwaves Airlink maoperasikan layanan dari Lusaka ka Ndola (per Maret 2005).

## Armada
Armada Airwaves Airlink tadiri dari satu kapatabang yoitu Beechcraft 1900C-1. Maskapai iko sadang baupayo untuak mancari kapatabang baru jo kisaran 30 kurisi.

## Referensi
Universitas Islandia

**Universitas Islandia** (bahasa Islandia: Háskóli Íslands) adolah universitas negeri nan talatak di kota Reykjavík, Islandia. Universitas iko adolah institusi pandidikan tinggi tatuo dan tagadang di negara tasabuik. Universitas iko didirikan pado tahun 1911 dan alah bakambang dari sikolah pagawai negeri sipil nan ketek manjadi universitas modern nan mandidiak sakitar 14.000 mahasiswa di duo puluah limo fakultas. Bidang-bidang nan diajakan dan ditaliti di universitas iko salah satunyo adolah ilmu sosial, humanitas, kedokteran, ilmu pangatahuan alam, teknik dan pandidikan guru.

Kampus universitas iko bapusek di jalan *Suðurgata* di pusek kota Reykjavík, tatapi tadapek pulo fasilitas tambahan di wilayah sakitar dan juo di kawasan padesaan.

## Sijarah
Universitas iko didirikan dek parlemen Alþingi pado tanggal 17 Juni 1911 jo manyatukan tigo institusi, yoitu *Prestaskólinn* nan maajarkan teologi, *Læknaskólinn* nan manawarkan pandidikan kedokteran dan *Lagaskólinn* nan marupokan sikolah hukum. Rektor patamonyo adolah Björn M. Ólsen, saurang profesor di fakultas humanitas.

## Rujuakan
Rabuang

**Rabuang** adolah tuneh atau anakan yang masih mudo yang tumbuah dari urek batuang. Panduduak Indonesia maupun Asia umumnyo mamanfaatan rabuang batuang sabagai bahan makanan. Rabuang batuang tamasuak jinih sayua yang disukoi banyak urang dek teksturnyo yang renyah jo raso manih sarato aromanyo yang khas.

Rabuang batuang digunoan sabagai isi lumpia, makanan khas Semarang; rabuang acok pulo digunoan sabagai bahan baku masakan khas Jawa Tangah, sarupo sayua lodeh. Salain itu, rabuang diolah pulo manjadi lema.

Kini ko, rabuang alah dapek diolah untuak baragam bahan makanan olahan babahan dasar rabuang sarupo tapuang rabuang yang punyo kanduangan pati tinggi, cuko rabuang, karipik rabuang, rabuang baku, jo asinan rabuang.

Di daerah Jawa, rabuang kariang disabuik pulo jo namo *klingking*. Sabalun dimasak, rabuang kariang ko dicuci barasiah jo diabuih talabiah dahulu. Rabuang ko dimasak jo santan, teksturnyo renyah mirip dagiang ayam.

Rabuang punyo kanduangan karbohidrat, protein, jo duo baleh asam amino pantiang yang sangaik diparaluan dek badan. Konsumsi rabuang sacaro taratur diyakini marupoan salah satu tindakan preventif untuak maambek baragam jinih panyakik, tamasuak kanker.

## Sumber rabuang
Sadolah rabuang batuang punyo kanduangan asam sianida (HCN). Rabuang batuang yang tingkek HCN tinggi babahayo kok dikonsumsi, sabaliaknyo yang lamak untuak dikonsumsi adolah yang tingkek HCN-nya randah. Di wilayah tropis, jinih-jinih batuang yang biaso diambiak rabuangnya untuak makanan adolah yang biaso ditanam di pakarangan atau tumbuah di tapi hutan/sungai, sarupo: Bambu betung (*Dendrocalamus asper*), Bambu apus/tali (*Gigantchloa apus*), Bambu wulung/itam (*Gigantochloa atroviolacea*), Bambu ater/jawa (*Gigantochloa atter*), Bambu gombong/surat (*Gigantochloa pseudoarundinacea*), Bambu ampel (*Bambusa vulgaris*) jo Bambu kuning/gadiang (*Bambusa vulgaris* var. *striata*).

Dari kawasan subtropis tadapek jinih-jinih batuang yang biaso diambiak rabuangyo, yaitu: Madake (*Phyllostachys bambusoides*), Moso (*Phyllostachys edulis*)*, Bambusa oldhamii, Bambusa odashimae, Bambusa blumeana, jo Fargesia spathacea.*

## Galeri

Berkas:Schizost brachycl 160511-0026 ipb.JPG|Rabuang sabalun diambiak
Berkas:Brotes de bambú enlatados.JPG|Rabuang dalam kaleng
Berkas:Rebung kering klingking blitar.jpg|Rebung kariang
Berkas:YosriRebungBuluh.jpg|Rabuang yang alah dipotong-potong
Berkas:Boldhamii Shoots Sliced.PNG|Rabuang *Bambusa oldhamii* yang alah dipotong-potong


## Caliak pulo

* Batuang

## Catatan kaki
Universitas Sungkyunkwan

**Universitas Sungkyunkwan** (**SKKU** atau sacaro sederhana disabuik *Seongdae*, Hangul: 성균관대학교; Hanja: 成均館大學校) adolah sabuah universitas riset swasta jo kampus nan balokasi di Seoul dan Suwon. Mulonyonyo, didirikan pado tahun 1398 dek Dinasti Joseon nan talatak di jantuang pusek kota Seoul. Universitas iko diagiah wewenang sabagai Sungkyunkwan, institusi pandidikan Joseon nan takamuko, jo kode administrasi negara nan agung bakaitan jo pasatujuan karajaan.

Kini ko, universitas iko mamiliki duo kampus: Kampus Humaniora dan Ilmu Sosial di Seoul, dan Kampus Ilmu Pangatahuan Alam di Suwon. Duo baleh sikolah dan ampek perguruan tinggi menawarkan gala di tingkek sarjana; duo baleh sikolah pascasarjana maagiah babagai gala baiak di tingkek master maupun doktor. SKKU menawarkan program MBA Global nan diajarkan sapanuahnyo dalam bahaso Inggirih, nan alah mandapek pangakuan internasional nan luar biaso. SKKI juo mamiliki program gala gando ambisius jo sajumlah universitas tanamo di dunia. SKKU juo mamiliki salah satu sikolah kedokteran tabaik di Korea Selatan, nan baafiliasi jo Samsung Medical Center nan terkenal di dunia. Samsung bamitra jo SKKU pado tahun 1965-1977 dan mamulai kamitraannyo lai pado tahun 1996. Babarapo tahun tarakhia alah maliek tren SKKU maningkek dalam paringkek universitas, sacaro konsisten manampeki posisi 3 gadang sacaro nasional.

## Sijarah
Sungkyunkwan didirikan tahun 1398 untuak mampasambahkan doa dan ritual bagi Konfusius sarato murid-muridnyo, dan untuak mampromosikan studi tantang konfusianisme. Perguruan tasabuik talatak di dalam tembok kota ibukota Hanseong, atau Seoul modern. Perguruan iko mangikuti contoh Goryeo - periode Gukjagam, nan pado tahun-tahun tarakhianyo juo dikenal jo namo "Sungkyunkwan." Sabagian gadang budayo Korea dan Hangul alah diarsipkan dek ilmuwan Sungkyunkwan salamo ratuihan tahun. Sungkyunkwan adolah institusi pandidikan tinggi Korea nan terkenal di bawah sistem pandidikan Dinasti Joseon.

Salamo periode kakuasaan Japang, pandidikan tinggi Sungkyunkwan nan tradisional terdistorsi dan kamudian hampia ditutuik dek Gubernur Jenderal Korea nan mandukuang universitas imperial nan baru. Satalah pambebasan dari Kakaisaran Japang, namun, institusi iko dibukak kambali sabagai sabuah perguruan tinggi dek Pamarintahan Militer Angkatan Darat Amerika Serikat di Korea. Indak lamo kamudian, perguruan tinggi iko dipulihkan dek mantan rektor Sungkyunkwan, Kim Changsook, dan kamudian dipalueh manjadi universitas nan komprehensif pado tahun 1953.

## Rujuakan
Fly Emirates

**Emirates** adolah sabuah maskapai panabangan nan bapusek di Bandara Internasional Dubai, Dubai, Uni Emirat Arab. Maskapai iko mangalami pakambangan pasek sakitar tahun 2000-an katiko maskapai lain bajuang untuak batahan dari kabangkrutan. Emirates kini malayani babagai tujuan di Timur Tangah, Timur Jauh, India, Afrika, Eropa, dan Amerika Utara. Dan alah Bagabuang jo Skyteam pado Tahun 2017 jo Parantaro Kenya Airways

## Sijarah
Emirates didirikan Mei 1985 dek Pamarintah Dubai dan baoperasi sajak 25 Oktober 1985 jo panabangan ka Bombay, Delhi, dan Karachi. Tujuan di Eropa ditambahkan pado Juli 1987 dan ka Timur Jauah pado Juni 1990.

. Emirate Sky Cargo juo mamasan 10 Boeing 747-8F untuak manambah armada kargo.

## Rujuakan
Garuda Indonesia

**PT. Garuda Indonesia (Persero) Tbk** (call sign sabagai **Garuda Indonesia**) (IDX: GIAA) adolah maskapai panabangan nasional Indonesia. Garuda adolah namo wahana tunggangan Dewa Wisnu dalam mitologi India kuno. Pado tahun 2007, maskapai iko basamo jo maskapai Indonesia lainnyo (tamasuak anak parusahaan Garuda Indonesia, Citilink), dilarang tabang ka Eropa karano kajadian nan menimpa kapatabang Garuda Indonesia nomor panabangan 200. Satahun kudian, maskapai iko manarimo sertifikasi IATA Operational Safety Audit (IOSA) dari IATA nan manunjuakkan Garuda Indonesia alah mamanuahi standar keselamatan panabangan Internasional. Pabaikan layanan dan maningkeknyo kualitas layanan maskapai mambuek Garuda manjadi pamenang kategori "World's Most Improved Airline" dari Skytrax. 1 Juni 2010 manjadi hari basijarah bagi Garuda Indonesia, di mano baliaknyo pambukaan rute Amsterdam dilaksanokan manggunokan Kapatabang Airbus A330-200 jo pambarantian di Dubai. Pado bulan Juni 2012, Garuda Indonesia jo klub sipak bola Liverpool FC, Inggirih mangadokan pajanjian karajo samo dan kini marupokan sponsor global untuak Liverpool FC. Tahun 2013, Garuda Indonesia mendapek duo panghargaan dari Skytrax yaitu "World Best Economy Class" dan "World Best Economy Class Seat". Pado patangahan tahun 2014, Garuda Indonesia mandapek panghargaan "World's Best Cabin Crew".

Pado tanggal 5 Maret 2014, Garuda Indonesia resmi bagabuang jo aliansi SkyTeam sabagai anggota ka-20 nan paresmiannyo balangsuang di Denpasar, Bali. Pado tanggal 30 Mei 2014, Garuda Indonesia malayani rute ka Amsterdam jo nonstop manggunokan kapatabang Boeing 777-300ER nan mampunyoi kabin paliang baru dari doalah armada. Pado tanggal 8 September 2014, Garuda Indonesia mapapanjang rute panabangannyo manuju London. Pado tanggal 11 Desember 2014, batapaikan jo mundurnyo Dirut Garuda Indonesia katiko tu, Emirsyah Satar. Garuda Indonesia mandapekkan Anugerah panghargaan sabagai maskapai "babintang 5" sadunia dari Skytrax dan manjadi anggota dari 8 maskapai dunia nan mandapek panghargaan tasabuik.

## Asal namo Garuda Indonesia
Pado tanggal 25 Desember 1949, wakil dari KLM nan juo kawan Presiden Soekarno, Dr. Konijnenburg, maadok dan malapor ka presiden di Yogyakarta bahwa KLM Interinsulair Bedrijf akan disarahkan kapado pamarintah sasuai jo hasil Konferensi Meja Bundar (KMB) dan mamintak ka inyo maagiah namo bagi parusahaan tasabuik karano kapatabang nan akan mambaoknyo dari Yogyakarta ka Jakarta nanti akan dicat sasuai namo itu.

Mananggapi hal tasabuik, Presiden Soekarno manjawek pertanyaan tasabuik jo mangutip satu barih dari sabuah sajak bahaso Belando gubahan pujangga tanamo, Raden Mas Noto Soeroto di zaman kolonial nan baisi, *Ik ben Garuda, Vishnoe's vogel, die zijn vleugels uitslaat hoog boven uw eilanden* ("Ambo adolah Garuda, buruang punyo Wisnu nan mambantangkan sayoknyo manjulang tinggi di ateh kepulauanmu").

## Rujuakan
Barombai

**Barombai** marupokan sabuah sastra lisan yang ado di daerah Sawahlunto Sijunjuang. Jikok diliek dari bantuaknyo Barombai babantuak babaleh pantun nan dilakukan dek kaum padusi di tangah sawah katiko acara turun kasawah, sambia mancangkua tanah di sawah.

## Asa mulo
Dahulunyo Barombai ko dilakuan dek padusi untuak mancangka sawah urang disabuik lo sistem batobo, yaitu mangarajokan sawah sacaro bergotong royong. Di situ para kaum padusi mancangkua sawah basamo-samo jo babaleh pantun yaitu mangeluakan isi hati nyo. Barombai ko dahulunyo manjadi ajang parjodohan jo mandapekan jodoh, sarato sabagai ajang mangaluakan kaluah kesah nan ado pado diri masiang-masiang j dikaluakan babantuak pantun, dan sabagai ajang hiburan palapeh panek urang tu bakarajo. Kaum laki-laki bakarajo mambuek pamatang sawah. sasudah pekerjaan mereka salasai mereka malakukan makan bajamba, yang makanan nyo alah mereka baok jo bakua dari rumah masiang-masiang. Jo Barombai mereka maraso pekerjaan mereka taraso labiah ringan sarato capek salasai. 
Akan tatapi pado saaik kini awak idnak dapek maliek tradisi lisan Barombai ko. Karano memang indak ado masyarakat yang malakukan tradisi lisan iko lai. Pado awal perkembangannyo tradisi lisan Barombai ko barubah manjadi seni pertunjukan. Tranformasi ko tajadi karano motivasi masyarakaik padang laweh untuak mambangkikan tradisi ko baliak manjadi seni pertunjukan, sahinggo kini tadapek ciek kalompok partunjukan Baromabai nan barado di Kanagarian Padang Laweh.
## Palaku pertunjukkan
Pertunjukan ko dilakukan dek padusi jo jumlah 20 sampai 25 urang . Bara urang panampil bafungsi ganda, yaitu bafungsi sabagai panampil panyaji jo pangubah. di dalam panampilan ko tadapek bara buah pambagian peran yaitu. Partamo, sabagai panyanyi atau pandendang solo bajumlah ampek urang. Kaduo, sabagai pemusik jo pamain alaik musik bajumlah lapan urang, katigo, sabagai panyanyi koor, yang anggotanyo siso dari pandendang solo dan pamain alaik musik. katigo peran ko indak bisa ditukakan, sabab indak sadonyo bisa mahir jo katigo peran tasabuik.

## Alaik pertunjukkan
Pamain mamegang cangkua kacuali pamain musik. cangkua tabuek dari kayu jo tripleks. Alaik musik nan digunokan adolah talempong sabanyak anam buah, canang duo buah, jo gandang ketek duo buah. Salain itu panampil mamakai baju kuruang hitam jo kain jao ( saruang jawa) yang samo coraknyo jo salendang.

Partunjukan Barombai dilakuan dima sajo, asalkan pamain dapek jo leluasa malakukan gerakkan-gerakan. Tanah lapang adolah tampek yang tapek untuak malakuan partunjukan, pentas jo pangguang bisa manjadi alternatif. partunjukan dilakuan di malam hari biasonyo sasudah sholat isya.
## Rujuakan
Asia Barat

**Asia Barat** atau **Asia Barat Daya** adolah wilayah bagian sabalah barat benua Asia, tadiri dari nagara-nagara wilayah Timur Tangah jo Timur Dakek nan talatak di benua Asia. Istilah "Asia Barat" labiah acok digunokan dalam tulisan tantang arkeologi jo maso prasejarah kawasan itu.

Ahli-ahli geografi tagaduah jo ambiguitas istilah "Timur Tangah" nan labiah populer daripado "Asia Barat". Nagara sarupo India labiah suko manggunokan istilah "Asia Barat", kamungkinan dek istilah "Timur Tangah" labiah Eropa atau *Eurosentris*. Namun ado kalangan nan maanggap Timur Tangah juo maliputi nagara-nagara di Afrika Utara atau paliang indak nagara Mesir sajo.
Nagara Palestina

**Nagara Palestina ** (, *Dawlat Filastin*, atau hanyo **Palestina** (, *Filastin*) adolah sabuah nagara di Timur Tangah antaro Lauik Tangah jo Batang Yordan. Status politiknyo masih dalam rundiangan. Sabagian gadang nagara di dunia tamasuak nagara-nagara anggota OKI, Liga Arab, Gerakan Non-Blok, jo ASEAN alah maakui kabaradoan Nagara Palestina. Ibu kotanyo sacaro de facto iolah Ramallah.

Wilayah Palestina kini tabagi manjadi duo entitas politik, yaitu Wilayah Pandudukan Israel jo Otoritas Nasional Palestina. Deklarasi Kamardekaan Palestina dinyatokan pado 15 November 1988 di Aljir dek Dewan Nasional (PNC) Organisasi Pambebasan Palestina (PLO)..

KTT Liga Arab 1974 manunjuak PLO sabagai "wakia sah tungga rakyaik Palestina dan managehan baliak haknyo untuak mandirikan nagara mardeka nan mandasak." PLO alah mampunyoi status pangamaik di Perserikatan Bangsa-Bangsa (PBB) sebagai "entitas non-negara" sejak 22 November 1974, yang memberikan hak untuk berbicara di Majelis Umum PBB tetapi tidak memiliki hak suara. Setelah Deklarasi Kemerdekaan, Majelis Umum PBB secara resmi "mengakui" proklamasi dan memilih untuk menggunakan sebutan "Palestina" bukan "Organisasi Pembebasan Palestina" ketika mengacu pada pengamat permanen Palestina. Dalam keputusan ini, PLO tidak berpartisipasi di PBB dalam kapasitasnya sebagai pemerintah Negara Palestina. Sejak tahun 1998, PLO diatur untuk duduk di Majelis Umum PBB segera setelah negara non-anggota dan sebelum semua pengamat lain.

Pada tahun 1993, dalam Persetujuan Oslo, Israel mengakui tim negosiasi PLO sebagai "mewakili rakyat Palestina", dengan imbalan PLO mengakui hak Israel untuk eksis dalam damai, penerimaan resolusi Dewan Keamanan PBB 242 dan 338, dan penolakannya terhadap "kekerasan dan terorisme". Sementara Israel menduduki wilayah Palestina, sebagai hasil dari Persetujuan Oslo, PLO mendirikan sebuah badan administratif sementara: Otoritas Nasional Palestina (PNA atau PA), yang memiliki beberapa fungsi pemerintahan di bagian Tepi Barat dan Jalur Gaza. Pengambilalihan Jalur Gaza oleh Hamas membagi wilayah Palestina secara politik, dengan Fatah yang dipimpin oleh Mahmoud Abbas menguasai Tepi Barat dan diakui secara internasional sebagai Otoritas Palestina resmi, sementara Hamas telah mengamankan kekuasaannya atas Jalur Gaza. Pada bulan April 2011, kedua pihak telah menandatangani perjanjian rekonsiliasi, tetapi pelaksanaannya masih terbengkalai.

Hingga 18 Januari 2012, 129 (66,8%) dari 193 negara anggota PBB telah mengakui Negara Palestina. Banyak negara yang tidak mengakui Negara Palestina tetap mengakui PLO sebagai "wakil rakyat Palestina". Selain itu, komite eksekutif PLO diberdayakan oleh PNC untuk melakukan fungsi pemerintah Negara Palestina

## Rujuakan
Universitas 17 Agustus 1945 Jakarta

**Universitas 17 Agustus 1945 Jakarta** adolah sabuah perguruan tinggi swasta nan barado di Jakarta, Indonesia. Universitas iko badiri di bawah naungan Yayasan Perguruan Tinggi 17 Agustus 1945 Jakarta.

Universitas 17 Agustus, didirikan 2 tahun satalah Universitas Indonesia diagiahan dek Pamarintah Balando kapado Pamarintah Indonesia, dek babarapo tokoh baaliran kebangsaan. Universitas 17 Agustus 1945 Jakarta kontemporer atau labiah dikenal jo singkatan UNTAG ’45 Jakarta kontemporer, didirikan pado tanggal 14 Juli 1952 dek babarapo tokoh nasionalis nan baaliran kebangsaan dan banauang dibawah Yayasan Pandidikan Tinggi 17 Agustus 1945. Namo 17 Agustus 1945 disampiang digunokan untuak maabadikan kajadian basijarah Proklamasi Kemerdekaan, juo marupokan komitmen dan tujuan Yayasan taadok Universitas, untuak mawujudkan salah satu cita-cita kemerdekaan.

Di bawah yayasan baru, singkatan UNTAG diubah manjadi UTA'45 Jakarta.

## Rujuakan

* uta45jakarta.ac.id
* untagjakarta.ac.id
* Profil di Ditjen Dikti Depdiknas
Anatolia

**Anatolia** (Yunani: ανατολή *Anatolē* atau **Asia Kaciak**, "tabiknyo matoari" atau "timur"; pabandiangan "Asia Timur" jo "Levant", dalam etimologi umum bahaso Turki *Anadolu* dari *ana* "mandeh" jo *dolu* "isi"), disabuik juo jo namo Latin ***Asia Minor***, adolah sabuah kawasan di Asia Barat Daya nan kini dapek disamokan jo bagian Asia nagara modern Turki.

## Rujuakan
Teuku Wisnu

**Teuku Wisnu** (lahia di Jakarta, 4 Maret 1985; umua 34 tahun) adolah pamain sinetron badarah Aceh. Pria nan mampunyoi tinggi 178 cm dan barek 68 kg iko alah mambintangi sajumlah sinetron, film, dan iklan. Teuku Wisnu tacatat sabagai Mahasiswa FISIP Jurusan Hubuangan Internasional Universitas Moestopo Jakarta.

## Karier
Wisnu masuak ka dunia hiburan Indonesia bamulo dari sabuah kecelakaan oto. Wakatu itu, bungsu dari ampek badunsanak iko mambaok oto punyo tantenyo dan mangalami kecelakaan di jalan tol dalam kota. Karano indak mampunyoi pitih untuak mampelokan karusakan oto tantenyo, Wisnu, ateh saran kawannyo, mangikuti *casting* sabuah iklan. Sajak itulah namo dan sosok Teuku Wisnu mulai dikenal masyarakaik. Babarapo sinetron nan parnah dibintanginyo aktingnnyo sabagai Farel di *Cinta Fitri*. Teuku Wisnu parnah manjadi finalis MTV VJ Hunt 2006.

Dalam alek Panasonic Award ka-12 nan diadakan pado 27 Maret 2009, Wisnu bahasil manjadi pamanang dalam kategori Aktor Favorit.

## Kahidupan pribadi
Wisnu manjalin kasih jo Jeannia Fitria alias Pipit sajak akhia 2005, namun hubuangan itu alah tandeh. Teuku Wisnu manjalin cinto jo Shireen Sungkar. Teuku Wisnu manikah jo Shireen Sungkar pado 17 November 2013 jo Adaik Aceh.

## Rujuakan
Batintin

***Batintin***, ***babondai***, atau ***lagu gadang*** marupokan sastra lisan Minangkabau nan tadapek di 3 desa di Tanah Data: Rao Rao, Kumango, jo Tabek. Sastra lisan ko barupo berbalas pantun. Katigo nagari tasabuik manyabuik sastra lisan ko jo namo nan babeda: di Kumango disabuik jo *batintin*, di Rao-Rao disabuik jo *babondai*, dan di Tabek disabuik jo *lagu gadang*.

Tahun 1970-an, tradisi ko indak ditamukan di nagari Tabek. Samantaro itu, di nagari Rao-Rao jo nagari Kumango tradisi ko barubah manjadi sabuah partunjuakan yang ditampilan dalam acara parkawinan. Namun, tradisi iko pun alah langka dipartunjuakan di kaduo nagari tasabuik.

## Asal mulo
Batintin pado mulonyo marupokan kagiatan babaleh pantun dek pamuda-pamuda nagari nan sadang rundo malam atau *bajago-jago*. Kagiatan ko bamukauik untuak maisi wakatu jo mahilangkan kantuak. Dimulai dari *pondok rundo* (bahasa Indonesia: pos ronda), *batintin* balangsuang salamo pamuda-pamuda mangaliliangi nagari sambia manjago kaamanan hinggo baliak ka pos. Kadang- kadang, *batintin* ko ditunjuakan pado gadih idaman si pamuda katiko malewati rumahnyo. Kalau lai baruntuang dan si gadih alun lalok, si gadih akan mambaleh pantun tasabuik dari laman rumah.

## Pertunjukkan
Umumnyo, *batintin* diadokan sasudah Isya hinggo manjalang subuah.

Partunjuakkan *batintin* tadiri dari 2 kalompok, masiang-masiang baranggotakan 5 sampai 20 urang barumua 17 hinggo 35 tahun. Kaduo kalompok saliang bahadokan jo saluruah badan kacuali mato disalimuikan saruang. Iko bafungsi untuak manutupi identitas diri supayo indak ado raso malu antaro pamain yang mungkin sajo sudaro kasadonyo. Baitu, partunjukkan diharokan dapek bajalan lancar. 

Untuak manambah karahasioan, partunjukkan diadoan di laman rumah atau lapangan tabukak tanpa panarangan. Panarangan biasonyo barasal dari bulan bilo sadang nampak.

Partunjuakan diawali jo kasado pamain tagak. Satiok kalompok mampunyoi *janang* nan batugas mambukak pantun. Katiko *janang* alah bapantun, kasado pamain bajalan malingkar jo malanjuikan mambaleh pantun sacaro bagantian. Satiok pamain malatakan kaduo tangan di bahu pamain di sabalahnyo. Samantaro itu, kaki digarakan duo langkah ka muko jo ciek langkah ka balakang untuak mangiriangi pantun tiok-tiok pamain.

## Catatan kaki

## Referesi

*
Tari Gandai Sibak

**Tari gandai** marupoan sabuah bantuak kesenian tradisional masyarakaik Nagari Sibak Kecamatan Ipuh Kabupaten Muko- muko. Palaksanaan kesanian iko syaraik jo nilai- nilai adaik suku bangsa Pekal. Sabagai sabuah bantuak kagiatan karaiaan, "tari gandai" biasonyo diadoan pado acara "Barasan Rajo Panghulu". Katantuannyo adolah, pabilo "Tari Gandai" diadokan mako pihak tuan rumah harus mambantai taranak bakaki ampek, sarupo kabau, kambiang sakaligus harus mambuek "Bata Baanggik".

Peserta dari tari gandai adolah kaum padusi, bajumlah sabanyak 12 urang panari sarato manganakan pakaian adaik. acara kesenian yang diadokan untuak mamariahkan acara baralek anak panghulu yang ka dihadiri dek para peramgkat nagari / para kapalo kaum. Urang tu ka hadir sakitar pukua 23.00 Wib. Di sampiang itu, pelaksanaan tari ka diikuti dek mempelai padusi, yang akan manari (bagandai) dihadokan para pamuko masyarakaik manggunoan "gandai adaik" yaitu "gandai nenennet" jo gandai elang baseluk".

sacaro sosial budayo, kasenian "Tari Gandai" bafungsi sabagai media panghormatan masyarakaik nagari, tarutamo para pamuko masyarakaik, kapado kaluarga panghulu. Sabaliaknyo, kasenian ko bafungsi pulo sabagi proses pambalajaran bagi mampelai padusi sabalum tajun ka tangah masyarakai, tarutamo kapado para pamuko masyarakaik.

Tari gandai manjadi bagian dari kahidupan baradaik masyarakaik Nagari Sibak Kec.Ipuh Kabupaten muko- muko, tarutamo akan talihaik pado hampia satiok diadokan acara kawin. Sahinggo dapek pulo dikatokan sabagai Tari Adaik yng bararti diadokan pado saaik acara banuansa adaik, sakaligus disaksian dek tokoh adaik.

## Rujuakan
Radang

**Radang** atau **inflamasi** adolah respon jaringan tubuah ateh stimulus nan marusak, sarupo patogen, karusakan jaringan, atau bahkan kaduonyo, nan tadiri ateh sarangkaian reaksi pado jaringan tasabuik. Fungsi utamo dari paradangan adolah untuak manyingkiakan panyabab karusakan sel atau jaringan, mambarasiahan sel mati jo jaringan nan rusak, sarato mampelokinyo. Panyabab karusakannyo bisa dari trauma mekanis, bahan kimia, bahkan invasi asiang sarupo bakteri, virus, jo cindawan. Talapeh dari apo pun panyabab karusakannyo, respon paradangan sacaro umum samo.

Radang marupokan ciek dari respon utamo sistem kakebalan pado infeksi jo iritasi. Radang dipicu dek faktor kimia (histamin, bradikinin, serotonin, leukotrien, dan prostaglandin) nan dilapeh dek sel nan baparan sabagai mediator radang di dalam sistem kakebalan untuak malinduangi jaringan sakitar dari panyebaran infeksi.

## Rujuakan
Patogen

**Patogen** (bahaso Yunani: παθογένεια, "panyabab sansai") adolah agen biologis nan manyababkan panyakik pada induaknyo. Sabutan lain dari patogen adolah mikroorganisme parasit. Umumnyo istilah iko diagiah untuak agen nan mangacaukan fisiologi normal binatang atau tumbuahan multiselular. Namun, patogen dapek pulo mainfeksi organisme uniselular dari sadoalah karajaan biologi.

Umumnyo, hanyo organisme nan sangaik patogen nan dapek manyababkan panyakik, samantaro sisonyo jarang manimbulkan panyakik. Patogen oportunis adolah patogen nan jarang manyababkan panyakik pado urang-urang nan mampunyoi imunokompetensi (*immunocompetent*), tapi dapek manyababkan panyakik/infeksi nan barek pado urang nan indak mampunyoi imunokompetensi (*immunocompromised*). Patogen oportunis iko umumnyo adalah anggota dari flora normal pado tubuah. Istilah oportunis surang marujuak pado kamampuan dari suatu organisme untuak maambiak kasampatan nan diagiah dek panurunan sistem patahanan induak untuak manimbulkan panyakik.

Pado umumnyo sadoalah patogen panah barado di lua sel tubuah jo rantang wakatu tatantu (ekstraselular) katiko inyo tapapar dek mekanisme antibodi, tapi wakatu patogen mamasuaki fase intraselular nan indak tajangkau dek antibodi, sel T ka mamainkan parannyo.

## Rujuakan